**ΕΠΙΤΡΟΠΗ ΕΞΕΤΑΣΗΣ ΠΑΡΑΠΟΝΩΝ**

**ΚΑΝΟΝΙΣΜΟΣ ( ΕΕ) αριθμός 376/2014, άρθρο 16 και ΚΔΠ 180/2021 , παράγραφος 6**

**ΠΡΟΣΤΑΣΙΑ ΤΗΣ ΠΗΓΗΣ ΠΛΗΡΟΦΟΡΙΩΝ- ΠΟΛΙΤΙΚΗ ΑΕΡΟΠΟΡΙΑ /ΑΕΡΟΠΟΡΙΚΗ ΒΙΟΜΗΧΑΝΙΑ**

Για σκοπούς συμμόρφωσης με τον Ευρωπαϊκό Κανονισμό 376/2014, άρθρο16, **Παράρτημα 1** και την Κανονιστική Διοικητική Πράξη 180/2021, παράγραφος 6, **Παράρτημα 2** ,το Υπουργείο Μεταφορών Επικοινωνιών και Έργων έχει προχωρήσει στη σύσταση **Επιτροπής Εξέτασης Παραπόνων,** η οποία συνίσταται από εκπρόσωπο του Γενικού Διευθυντή του Υπουργείου , ως Πρόεδρο και δύο εκπροσώπους του Υπουργείου Εργασίας και Κοινωνικών Ασφαλίσεων, ως Μέλη.

Τόσο το μόνιμο όσο και το συμβασιούχο προσωπικό που εργάζονται στην αεροπορική βιομηχανία μπορούν να υποβάλουν παράπονο στην Επιτροπή για τυχόν αρνητικές συνέπειες που υφίστανται από τον εργοδότη τους μετά από υποβολή από μέρους τους αναφοράς περιστατικού σύμφωνα με τα άρθρα 4 ( Υποχρεωτική Αναφορά ) και 5 (Εθελοντική Αναφορά ) του Κανονισμού( ΕΕ ) 376/2014 .

Το παράπονο να υποβάλλεται στο **Έντυπο , Παράρτημα 3.**

Η Επιτροπή δεν προβαίνει σε ενέργειες εκεί και όπου διαπιστώνει ότι οι τυχόν καταγγελίες :

α) ενέχουν δόλο και ή

β) έχει εκδηλωθεί πρόδηλη ,σοβαρή και σημαντική αδιαφορία έναντι προφανούς κινδύνου και έλλειψη επαγγελματικής ευθύνης.

Εφόσον ενδείκνυται, η Επιτροπή συμβουλεύει τις οικείες αρχές σχετικά με μέτρα θεραπείας.

Σύνδεσμοι

* [L\_2014122EL.01001801.xml (europa.eu)](https://eur-lex.europa.eu/legal-content/EL/TXT/HTML/?uri=CELEX:32014R0376#d1e866-18-1)
* [Easy Access Rules for Occurrence Reporting (Regulation (EU) No 376/2014) - Revision from December 2022 - Available in pdf & online format | EASA (europa.eu)](https://www.easa.europa.eu/en/document-library/easy-access-rules/occurrence-reporting-rule-book-easy-access-rules)